text: Et umage par på festival
  26 august 2016 kl. 19.04
  Den ene er stor og 120 år. Den anden er spinkel og kun fire måneder. Sammen skaber de blød folkemusik på Tønder Festival. 
  Kontrabas og ukulele er de foretrukne instrumenter for duoen Elof & Wamberg fra København.
  De meget forskellige strengeinstrumenter frembringer akustisk nærmest meditativt folk-musik, på en festival der også byder på masser af høj musik.
  - Det var først sent vi opdagede hvor godt det klinger sammen, fortæller Nicolaj Wamberg.
  Duoen kommer for tiden meget rundt i landet, da det er nyskabende og samtidigt rammer musikken bredt.
  - Det er vores fortolkning af noget musik vi godt kan li. Det har rod i folkemusikken. Vi håber vi tilfører Tønder Festival noget nyt.
  
  